Endrina

Endrina konposatu organikoa da, C12H8Cl6O formula duena organokloratuen familiakoa. Dieldrinaren estereisomeroa da. Solido kolorgea da. Uretan disolbaezina da, baina disolbagarria ohiko disolbatzaile organikoetan. Intsektizida, errodentizida eta piszizida gisa baliatu izan da.
ezkerrera|thumb|Endrina
Endrina poluitzaile organiko iraunkorra da eta Stockholmeko Hitzarmenak fabrikatzea eta usatzea debekatzen du.

 Sintesia 
Endrinaren sintesia hasten da hexakloroziklopentadienoa eta binil kloruroa kondentsatuz heptaklorobiziklo-(2.2.1)-heptanoa sortzeko. Atzen hau ziklopentadienorekin kondentsatzen da isodrina eratuz (aldrinaren isomeroa) zein oxidatu egiten den azido perbentzoikoa usatuz.

Endrin teknikoak hainbat ezpurutasun izaten ditu: dieldrina, isodrina, aldrina eta heptakloronorbornadienoa besteak beste.

 Erabilera 
Endrina intsektizida, errodentizida eta piszizida gisa usatu da. Nekazaritzan tabakoa, sagarrondoak, kotoia, azukre-kanabera, arroza eta zerealak tratatzeko erabili da. Piszizida gisa arrain-hazkuntzarako instalazioetan baliatu da, arrain-piszinak arrainez libratzeko arrainkume berriak sartu aurretik.

 Toxikotasuna 
Endrina dieldrina baino azkarrago degradatzen da naturan. Alabaina, endrina lipodisolbagarria da eta gantzetan metatzen da. Ondorioz, kate trofikoan gora egin ahala kontzentrazioa handitu egiten da.

Endrina arnastuz, irentsiz edo larruazalean zehar sar daiteke gorputzean. Bertan gantzetan metatuko da. Neurotoxina bat da eta nerbio-sistema zentralari eragiten dio, heriotza eragin dezakeelarik.

 Erreferentziak 

 Ikus, gainera 
 Aldrina
 Dieldrina

 Kanpo estekak 

Kategoria:Pestizidak
Kategoria:Organokloratuak
Kategoria:Epoxidoak